Folketing
2006-05-23

Jeg bliver lige nødt til at stille hr. Per Clausen et spørgsmål, for jeg forstod ikke helt, at ordføreren sagde, at det ville være sundhedsforbedrende at tilsætte de ildelugtende stoffer. Jeg kan godt se, at i forbindelse med de unge mennesker, som så lader være med at sniffe, vil det selvfølgelig være sundhedsforbedrende, men det hjælper jo ikke på, at alle vi andre, som aldrig ville have fundet på at sniffe det, så bliver udsat for nogle sundhedsskadelige stoffer. Det, Sikkerhedsstyrelsen siger, er, at de tilsætningsstoffer, man har prøvet at tilsætte i England, har gjort, at det bliver meget sundhedsskadeligt, og det rammer jo alle os andre, som aldrig ville finde på at sniffe. Så jeg forstår ikke helt det der med det sundhedsforbedrende, (944) medmindre ordføreren mener det i sammenhæng med de unge mennesker, som så helt lader være med at sniffe. (Kort bemærkning).